1. sz. MÓDOSÍTÓ INDÍTVÁNY A 2013. ÉVI ÁLTALÁNOS KÖLTSÉGVETÉSI TERVEZETHEZ SZAKASZONKÉNTI BONTÁSÚ KIADÁSKIMUTATÁS III. szakasz – Bizottság /* COM/2012/0624 final - 2012/ () */





1. sz. MÓDOSÍTÓ INDÍTVÁNY A 2013. ÉVI ÁLTALÁNOS KÖLTSÉGVETÉSI TERVEZETHEZ SZAKASZONKÉNTI BONTÁSÚ KIADÁSKIMUTATÁS III. szakasz – Bizottság Tekintettel: – az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével, – az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 34. cikkére, – az Európai Unió 2013. évi pénzügyi évre vonatkozó, a Bizottság által 2012. május 25-én benyújtott általános költségvetési tervezetére[2], az Európai Bizottság az indokolásban felsorolt okok miatt a költségvetési hatóság elé terjeszti az Európai Unió 2013. évi általános költségvetési tervezetére vonatkozó 1. sz. módosító indítványt. TARTALOMJEGYZÉK 1. Bevezetés.. 4 2. A természeti erőforrások megőrzése és kezelése. 4 2.1. Bevezetés és összefoglaló táblázat.. 4 2.2. EMGA (piaccal kapcsolatos kiadások és közvetlen kifizetések) 5 2.2.1 Áttekintés. 5 2.2.2 Részletes megjegyzések. 6 2.3. Nemzetközi halászati megállapodások.. 12 2.4. A nómenklatúra változása és költségvetési megjegyzések.. 13 3. Összefoglaló táblázat a pénzügyi keret fejezetei szerinti bontásban.. 14 SZAKASZONKÉNTI BONTÁSÚ KIADÁSKIMUTATÁS A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). A szakaszonkénti bontású kimutatások változásainak angol nyelvű változata tájékoztatásul megtalálható a költségvetési mellékletben. 1. Bevezetés A 2013. évi költségvetési tervezetre vonatkozó 1. sz. módosító indítvány a következőket tartalmazza: – a mezőgazdasági kiadásokat érintő becsült igények soronkénti aktualizálása. A módosító indítvány figyelembe veszi a 2013. évi költségvetési tervezet összeállítása óta a mezőgazdasági ágazatban elfogadott jogalkotási határozatok hatását, néhány közvetlen kifizetésre vonatkozó becslés módosítását, valamint minden olyan javaslatot is, amelyek a következő költségvetési évben várhatóan jelentős hatással bírnak majd; – a nemzetközi halászati megállapodások helyzetének aktualizálása. E kiigazítások költségvetési hatásaként a kötelezettségvállalási és kifizetési előirányzatok 25,1 millió EUR-val csökkennek a 2013. évi költségvetési tervezethez képest. 2. A természeti erőforrások megőrzése és kezelése 2.1. Bevezetés és összefoglaló táblázat Az 1. sz. módosító indítványt az Európai Unió működéséről szóló szerződés (EUMSZ) 314. cikkének megfelelően a Bizottság megküldi a költségvetési hatóságnak. E cikk úgy rendelkezik, hogy „[a] Bizottság az eljárás során a költségvetési tervezetet mindaddig módosíthatja, amíg az 5. pont szerinti egyeztetőbizottságot össze nem hívják”. Az 1. sz. módosító indítvány, akárcsak a költségvetési tervezet, az Unió globális szükségletein alapul. Ezenkívül hangsúlyozni kell, hogy az Európai Mezőgazdasági Garanciaalap (EMGA) által finanszírozott mezőgazdasági kiadásokra vonatkozó előirányzatok előrejelzésnek, és nem kiadási célkitűzésnek tekintendők. A tényleges kiadások elsősorban a tényleges piaci feltételek, az aktuális euró-dollár árfolyam, valamint a tagállami kifizetések ütemének függvényében alakulnak majd. A jogalapnak megfelelően, mértéküktől függetlenül – a pénzügyi keret által szabott korlátokon belül – a rendelkezésre álló költségvetés erejéig maradéktalanul sor kerül azon összegek visszatérítésére, amelyeket a tagállamok a rendelkezéseknek megfelelően fizetni kötelesek[3]. Néhány költségvetési megjegyzést a Bizottság az átláthatóság és az egyértelműség érdekében aktualizált. Az 1. sz. módosító indítvány szerint a 2. fejezet 2013-as teljes előirányzatigénye 60 282 millió EUR-ra becsülhető, 1 007 millió EUR mozgásteret hagyva kötelezettségvállalási előirányzatokban a többéves pénzügyi keret megfelelő felső korlátja alatt. A mezőgazdasági kiadások kötelezettségvállalási előirányzatai (beleértve az EMGA keretében finanszírozott állat-egészségügyi és halászati kiadások kötelezettségvállalási előirányzatait is) 44 101 millió EUR-t tesznek ki. A 2013. évi költségvetési tervezetben foglaltakhoz képest 30 millió EUR-s csökkenés a 2012-ről áthozatalra kerülő, a vártnál magasabb címzett bevételek, valamint a kiadási előirányzatok és az aktualizált címzett bevételek felülvizsgált 2013. évi becsléseinek nettó hatása. Az EMGA kifizetési előirányzatai ugyanennyivel csökkennek, így ezek összesen 44 083 millió EUR-t tesznek ki. A nemzetközi halászati megállapodásokat illetően a Bizottság az 1. sz. módosító indítványban javasolja, hogy a 11 03 01. költségvetési jogcímcsoport (Nemzetközi halászati megállapodások) kötelezettségvállalási és kifizetési előirányzatait egyaránt 18,5 millió EUR-val növeljék, valamint a tartaléksoron lévő kötelezettségvállalási és kifizetési előirányzatokat egyaránt 13,8 millió EUR-val csökkentsék. Ez nettó 4,7 millió EUR-s emelést eredményez. A következő táblázat az 1. sz. módosító indítvány 2. fejezetre gyakorolt hatását foglalja össze: || 2013. évi költségvetési tervezet || 1/2013. sz. módosító indítvány || Különbözet millió EUR || (a) || (b) || (c)=(b)-(a) || Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat Pénzügyi keret felső korlátja || 61 289,0 || || 61 289,0 || || 0 || mozgástér || 981,5 || || 1 006,6 || || +25,1 || A 2. fejezet előirányzatai összesen || 60 307,5 || 57 964,9 || 60 282,4 || 57 939,8 || -25,1 || -25,1 ebből: || || || || || || Mezőgazdasági kiadások (piachoz kapcsolódó kiadások és közvetlen kifizetések)[4] || 44 130,3 || 44 112,9 || 44 100,5 || 44 083,1 || -29,8 || -29,8 Nemzetközi halászat és tengerjog[5] || 149,0 || 148,2 || 153,7 || 152,9 || +4,7 || +4,7 || || || || || || 2.2. EMGA (piaccal kapcsolatos kiadások és közvetlen kifizetések) 2.2.1 Áttekintés Az 1. sz. módosító indítvány célja annak biztosítása, hogy a mezőgazdasági költségvetés a legfrissebb gazdasági adatokon és az aktuális jogi keretfeltételeken alapuljon. Szeptemberre a Bizottság rendelkezésére állnak a 2012. évi termelés nagyságára és a mezőgazdasági piacok kilátásaira vonatkozó első tájékoztató adatok, amelyek a 2013. évi költségvetési szükségletek aktualizált becslésének alapjául szolgálnak. A Bizottság a korábbiakhoz hasonlóan ezúttal is gondosan, költségvetési soronként felülvizsgálta a mezőgazdasági kiadásokra vonatkozó becsléseit. Az 1. sz. módosító indítvány a piaci tényezők mellett figyelembe veszi a költségvetési tervezet összeállítása óta a mezőgazdasági ágazatban elfogadott jogalkotási határozatok hatását, valamint a Bizottság által tett javaslatokat. Az EMGA előirányzatai 30 millió EUR-val csökkennek. Ez különböző tényezők nettó eredménye: valamelyes emelkedtek a 05 02. alcím (A mezőgazdasági piacokon történő intervenciók, +59 millió EUR) és a 05 03. alcím (Közvetlen támogatások, +5 millió EUR) igényei, a 05 07. alcímben (Mezőgazdasági kiadások pénzügyi ellenőrzése) további különleges igények keletkeztek (+106 millió EUR), valamint az EMGA keretében 2013-ban rendelkezésre álló címzett bevételek szintje módosult. A címzett bevételeket illetően 2012-ről 2013-ra visznek át 230 millió EUR összegű címzett bevételt, amely 2012-ben folyt be, viszont a becslések szerint ugyanabban az évben nem lesz szükséges a kiadások fedezésére. Másodszor a Bizottság várakozásai szerint a 2013-ban keletkező címzett bevételek kismértékben (–30 millió EUR) csökkennek, ami a következők kombinációjából adódik: a tagállamoktól érkezett legfrissebb adatok alapján a megemelt tejilleték várt összege csökken (–41 millió EUR), a szabálytalanságokból várt bevételek csökkennek (–5 millió EUR), valamint a megfelelőségi vizsgálatokból várt összeg is csökken (–11 millió EUR), amit részben ellensúlyoz a cukoripari szerkezetátalakítási alap fennmaradó becsült egyenlegének emelkedése (+27,2 millió EUR). A rendelkezésre álló címzett bevételek összes emelkedése átfogóan 200,2 millió EUR. Ennek eredményeképpen az EMGA által finanszírozott mezőgazdasági kiadásokra igényelt összes kötelezettségvállalási előirányzat 44 101 millió EUR, a 2013. évi költségvetési tervezetben feltüntetettnél alacsonyabb (–30 millió EUR), amiből következően az EMGA közbenső korlátja alatti mozgástér jelenleg 838 millió EUR. A 2. fejezet új mozgástere összesen 1 007 millió EUR. 2.2.2 Részletes megjegyzések 05 02 – A mezőgazdasági piacokon történő intervenciók (előirányzatok: –41 millió EUR) igény a költségvetési tervezetben: 3 212 millió EUR a költségvetési tervezetben igényelt előirányzatok: 2 812 millió EUR a 2013. évi költségvetési tervezetben rendelkezésre álló becsült címzett bevételek: 400 millió EUR igény a módosító indítvány után: 3 271 millió EUR igényelt előirányzatok a módosító indítvány után: 2 771 millió EUR 2013-ban rendelkezésre álló becsült címzett bevételek a módosító indítvány után: 500 millió EUR Általánosságban az 1. sz. módosító indítvány alapját képező feltevések a 2013. évi költségvetési tervezet összeállításakor érvényes azon értékelést erősítik meg, mely szerint a legtöbb mezőgazdasági piac kilátásai kedvezőek. Az 1. sz. módosító indítványban javasolt módosítások főként technikai jellegűek, és csak kis összegeket érintenek. A mezőgazdasági piacokon történő intervenciókhoz kapcsolódó összes igény a 2013. évi költségvetési tervezethez képest 59 millió EUR-val növekedett. A 05 02. alcím számára azonban a becslések szerint további 100 millió EUR áll rendelkezésre címzett bevételként, így a 2013. évi költségvetési tervezethez képest a kért előirányzatokat 41 millió EUR-val csökkenteni lehet. A legfontosabb módosításokat röviden az alábbiakban indokoljuk. Az összes (költségvetési jogcímcsoport szintű) módosítást tartalmazó táblázat e szakasz végén található. Az olívaolaj vonatkozásában 2012 februárjában[6] és 2012 májusában[7] magántárolásra vonatkozó programokat indítottak, miután a piaci árak a küszöbárak alá csökkentek, valamint annak érdekében, hogy kezeljék a néhány tagállamban felhalmozódott olyan jelentős készleteket, amelyek Európa-szerte hatást gyakorolnak az olívaolaj-piacra. E programok becsült pénzügyi hatása a 2013. évi költségvetési tervezetre nézve 17 millió EUR, amelyet a 05 02 06 03. költségvetési jogcímből finanszíroznak majd (a 2013. évi költségvetési tervezetben p.m. bejegyzés szerepel). A gyümölcsök és zöldségek vonatkozásában a termelői szervezetek operatív programjaira (05 02 08 03. költségvetési jogcím) vonatkozó, az intézkedések tényleges igénybevételének elemzését követően becsült igények a 2013. évi költségvetési tervezethez képest valamelyest emelkedtek (+19 millió EUR), figyelembe véve a piacról való kivonásra vonatkozó néhány összeg 2012. július 1-jétől alkalmazandó felülvizsgálatának becsült pénzügyi hatását[8], valamint azt, hogy néhány tagállam által az 1234/2007/EK rendelet 103e. cikkének (1) bekezdése alapján nyújtott nemzeti pénzügyi támogatást részben visszatéríthetik az uniós költségvetésből. Az 1. sz. módosító indítványban javasolt előirányzatok azonban valójában 81 millió EUR-val alacsonyabbak a 2013. évi költségvetési tervezetben szereplőkhöz képest, mivel erre a jogcímre az aktualizált bevételi becslések alapján 100 millió EUR-val több bevétel jut. A 2012-re vonatkozó előzetes végrehajtási adatok szerint a borágazatban a nemzeti támogatási programok végrehajtási aránya magasabb a 2013. évi költségvetési tervezetben eredetileg feltételezetthez képest. A legfrissebb információk figyelembevétele érdekében a Bizottság az 1. sz. módosító indítványban +20 millió EUR-val többet javasol a 05 02 09 08. költségvetési jogcímre. A tej és tejtermékek vonatkozásában a Bizottság az 1. sz. módosító indítványban az iskolatejprogram (05 02 12 08. költségvetési jogcím) előirányzatainak 8 millió EUR-s emelését javasolja, összhangban a 2012-es végrehajtás előzetes adataival, amelyek azt mutatják, hogy a tagállamok 2011-hez képest nagyobb mértékben veszik igénybe a programot. Ennek megfelelően a Bizottság megvizsgálta a 2013. évi költségvetési tervezetben szereplő feltételezéseket, és magasabb összeget javasol. A szarvasmarha-ágazatban a húsra és élőállatokra vonatkozó export-visszatérítések (05 02 13 01. és 05 02 13 04. költségvetési jogcím) becsült igényeit 22 millió EUR-val lefelé módosították, ami a visszatérítési ráták szintjének nemrégiben történt kiigazítását tükrözi. Jelenleg semmilyen visszatérítést nem nyújtanak, így az 1. sz. módosító indítványban javasolt csökkentett összegek kizárólag a már kibocsátott kiviteli engedélyekkel kapcsolatos kifizetésekre vonatkoznak. A Bizottság javasolja a 05 02 15. jogcímcsoport (sertéshús, tojás, baromfi, méhészet és egyéb állati termékek) előirányzatainak 10 millió EUR-s emelését. Jóllehet a tojásra vonatkozó export-visszatérítések (05 02 15 04. költségvetési jogcím) aktualizált becslései a visszatérítési ráták csökkenése miatt 1 millió EUR-val alacsonyabbak, a baromfira vonatkozó export-visszatérítésekkel (05 02 15 05. költségvetési jogcím) kapcsolatos igényeket az ágazat piaci helyzetére vonatkozó legfrissebb információk figyelembevételével 9 millió EUR-val felfelé módosította a Bizottság. Végül a 2013. évi költségvetési tervezetben egy eredetileg a 05 07 02. jogcímcsoportra (Jogviták rendezése) igényelt 2 millió EUR-s összeget a 05 02 15 07. költségvetési jogcímből (A tojás- és a baromfiágazatra vonatkozó kivételes piactámogatási intézkedések) fizetnek majd ki, miután a Bíróság egy tagállam javára hozott ítéletet[9]. 05 03 – Közvetlen támogatások (előirányzatok: –95 millió EUR) igény a költségvetési tervezetben: 41 960 millió EUR a költségvetési tervezetben igényelt előirányzatok: 41 027 millió EUR a 2013. évi költségvetési tervezetben rendelkezésre álló becsült címzett bevételek: 933 millió EUR igény a módosító indítvány után: 41 965 millió EUR igényelt előirányzatok a módosító indítvány után: 40 932 millió EUR 2013-ban rendelkezésre álló becsült címzett bevételek a módosító indítvány után: 1 033 millió EUR A 05 03. alcímre igényelt előirányzatokat a 2013. évi költségvetési tervezethez képest a Bizottság az 1. sz. módosító indítványban 95 millió EUR-val lefelé módosította. A változás főként annak az eredménye, hogy a címzett bevételek összege 100,2 millió EUR-val emelkedett, míg az igények felülvizsgált becslése 5,2 millió EUR-s kismértékű emelkedést mutat. A legjelentősebb változások az egységes támogatási rendszert (SPS) és az egységes területalapú kifizetési rendszert (SAPS) érintik. A Bizottság az 1. sz. módosító indítványban javasolja, hogy az SPS összes előirányzatát (05 03 01 01. költségvetési jogcím) a 2013. évi költségvetési tervezethez képest 105 millió EUR-val csökkentsék. Amint azt korábban említettük, e jogcím címzett bevételei 100,2 millió EUR-val emelkedtek, míg az igények körülbelül 4,8 millió EUR-val csökkentek. Az 1. sz. módosító indítványban a 2013. évi költségvetési tervezethez képest javasolt módosítások figyelembe veszik a 2012-es előzetes végrehajtási adatokat, valamint azt, hogy Olaszország engedélyt kapott arra, hogy 2012-ben egy földrengést követően[10] a 2013-as pénzügyi év SPS-keretéből[11] néhány előlegkifizetést teljesítsen. A SAPS vonatkozásában (05 03 01 01 jogcím) a Bizottság az 1. sz. módosító indítványban a költségvetési előirányzatok 20 millió EUR-s emelését javasolja. Ebből az összegből 13 millió EUR a végrehajtásokhoz kapcsolódó feltételezések felülvizsgálatából adódik, figyelembe véve egy tagállam a SAPS hatálya alá tartozó mezőgazdasági területeinek módosítását és a 2012-ből származó előzetes adatokat. A 7 millió EUR-s fennmaradó összeg egy tagállam azon döntésének köszönhető, mely szerint nem hajt végre egy, a 73/2009/EK rendelet 68. cikke szerinti, termeléshez kötődő egyedi támogatásra vonatkozó intézkedést (05 03 01 05 költségvetési jogcím). A Bizottság javasolja, hogy a 73/2009/EK rendelet 68. cikke szerinti egyedi támogatások költségvetési előirányzatait a termeléshez nem kötődő támogatások (05 03 01 05. költségvetési jogcím) vonatkozásában 7 millió EUR-val, a termeléshez kötődő támogatások (05 03 02 44. költségvetési jogcím) vonatkozásában pedig 2 millió EUR-val csökkentsék. Az első összeg megfelel egy tagállam azon döntésének, mely szerint nem hajt végre egy 68. cikk szerinti intézkedést, így az SAPS költségvetése ezzel az összeggel emelkedik. A második adat ugyancsak azoknak az előlegfizetéseknek felel meg, amelyet Olaszország egy földrengést követően 2012-ben hajthat végre a 2013-as pénzügyi év közvetlen támogatásainak keretéből. Az alcím költségvetési tételeihez további változások kapcsolódnak, ezek azonban igen kismértékűek, különösen a termeléshez kötődő közvetlen támogatások tételei tekintetében. Az e szakasz végén található táblázatban az indokok rövid leírása szerepel. 05 07 – Mezőgazdasági kiadások pénzügyi ellenőrzése (előirányzatok: +106 millió EUR) a költségvetési tervezetben igényelt előirányzatok: –47 millió EUR igényelt előirányzatok a módosító indítvány után: + 59 millió EUR A 05 07 01. jogcímcsoport előirányzatait 108,3 millió EUR-val meg kell emelni, lehetővé téve ezzel a Bíróság által a C-24/11P. sz. ügyben Spanyolország javára hozott ítéletet követően a megfelelőségi vizsgálatok (05 07 01 07. költségvetési jogcím) eljárásai keretében teendő pozitív korrekciókat. A számviteli vizsgálathoz kapcsolódó 05 07 01 06. költségvetési jogcím tekintetében a 2013. évi költségvetési tervezetben –56 millió EUR-s összeg szerepelt, amelynek alapját a rendkívüli körülmények által jellemzett évek kivételével az elmúlt évek végrehajtási átlagai jelentették. A Bizottság az 1. sz. módosító indítványban annak ellenére nem javasolja az előirányzatok módosítását, hogy a 2012-es előzetes végrehajtási adatok sorozatban a második évben pozitív összeget mutatnak. Ha az átlag kiszámításakor figyelembe vették volna a 2012-es előzetes végrehajtási adatokat, az a Bizottság által a 2013. évi költségvetési tervezetben előterjesztett negatív összeg csökkenését vonta volna maga után. A 2013-as költségvetési eljárás ezen szakaszában azonban a Bizottság nem kívánja aktualizálni az előző évek végrehajtására vonatkozó statisztikai átlag kiszámítását, hanem erre csak a 2014. évi költségvetési tervezettel összefüggésben, a végső végrehajtási adatok alapos elemzését követően kerül majd sor. Végül a Bizottság az 1. sz. módosító indítványban javasolja, hogy töröljék a 2013. évi költségvetési tervezetben a 05 07 02. költségvetési tételre (Jogviták rendezése) annak érdekében igényelt 2,2 millió EUR összegű előirányzatot, hogy teljesítsék a Bíróság által a T-135/2007. sz. ügyben Olaszország javára hozott ítéletben foglaltakat. A bírósági ügyben hozott ítélet nyomán szükségessé váló kiadásokat az ügy eredete miatt (kivételes piactámogatási intézkedések a baromfihús-ágazatban) a 05 02 15 07. költségvetési jogcímből finanszírozzák majd. Költségvetési jogcímcsoport szintű módosítások Kód || Megnevezés || 2013. évi költségvetési tervezet || 1. sz. módosító indítvány || különbség || Megjegyzések (millió EUR) || (millió EUR) || (millió EUR) A mezőgazdasági piacokon történő intervenciók 05 02 01 || Gabonafélék || 0,1 || 0,2 || +0,1 || A 2013. évi költségvetési tervezethez képest igen kismértékű emelés a 05 02 01 02. jogcímen a gabonafélék intervenciós raktárakban maradt mennyiségeire. 05 02 03 || Az 1. mellékletben nem szereplő termékekre vonatkozó visszatérítések || 10,0 || 8,0 || -2,0 || Csökkentés a tojástermékek alacsonyabb export-visszatérítési rátái miatt. 05 02 06 || Olívaolaj || 45,1 || 62,1 || +17,0 || 17 millió EUR-s emelés a magánraktározásra vonatkozóan (05 02 06 03. tétel) annak következtében, hogy a Bizottság határozatokat hozott néhány uniós termelőország piacainak támogatása érdekében. 05 02 08 || Gyümölcs és zöldség || || || || További 19 millió EUR-s igény a termelői szervezetek számára biztosított működési alapok iránti megnövekedett igényekből adódóan (05 02 08 03), a nemzeti támogatások nagyobb visszatérítései és a piactámogatás további kiadásai (a piacról való kivonással kapcsolatos megnövekedett összegek) miatt. Erre a költségvetési tételre nagyobb összegű címzett bevételt használnak majd fel (+100 millió EUR). || --- Előirányzatok || 692,0 || 611,0 || -81,0 || --- Igények || 1 092,0 || 1 111,0 || +19,0 05 02 09 || Szőlészeti-borászati termékek || 1 051,6 || 1 071,6 || +20,0 || 20 millió EUR-s emelés a nemzeti támogatási programokra (05 02 09 08) a programok végrehajtására vonatkozó feltételezések felülvizsgálatát követően. 05 02 10 || Ösztönzés || 59,0 || 61,0 || +2,0 || A tagállamok által fizetett ösztönző intézkedésekre (05 02 10 01) vonatkozó emelés, amely egyrészt két új, 2012-ben hozott és 2013-ban növekvő hatást gyakorló ösztönző határozatból, másrészt a korábbi határozatok végrehajtásához kapcsolódó csökkentésből adódik. 05 02 11 || Egyéb növényi termékek/intézkedések || 226,0 || 233,0 || +7,0 || A POSEI intézkedések (05 02 11 04) előirányzatainak 7 millió EUR-s emelése a 2012-es végrehajtás alapján a POSEIMA és a POSEIDOM magasabb piaci intézkedéseire. 05 02 12 || Tej és tejtermékek || 75,2 || 83,2 || +8,0 || 8 millió EUR-val magasabb összeg az iskolatejprogramra (05 02 12 08) a tagállamok által 2012-ben igénybe vett összegek felülvizsgálata alapján. 05 02 13 || Marha- és borjúhús || 29,1 || 7,1 || -22,0 || A mennyiségi becslések és az export-visszatérítések aktualizálásából adódóan 19 millió EUR-val alacsonyabb igények a húsra vonatkozó visszatérítések (05 02 13 01), valamint 3 millió EUR-val alacsonyabb igények az élő állatokra vonatkozó visszatérítések (05 02 13 04) tekintetében. 05 02 15 || Sertéshús, tojás, baromfi, méhészet és egyéb állati termékek || 104,0 || 114,0 || +10,0 || 9 millió EUR-val magasabb igények a baromfira vonatkozó export-visszatérítésekkel kapcsolatban (05 02 15 05), 2 millió EUR-val több a kivételes piactámogatási intézkedésekre a baromfihús-ágazatban (05 02 15 07) a Bíróságnak a T-135/2007. sz. ügyben Olaszország javára hozott ítéletét követően, valamint 1 millió EUR-val kevesebb a tojásra vonatkozó export-visszatérítésekre (05 02 15 04). Közvetlen támogatások 05 03 01 || Termeléshez nem kötődő közvetlen támogatások || || || || Az egységes támogatási rendszerre (SPS; 05 03 01 01) vonatkozó igényeket 4,8 millió EUR-val csökkentették, figyelembe véve a 2012-es előzetes végrehajtási adatokat, valamint azt, hogy Olaszország engedélyt kapott arra, hogy 2012-ben egy földrengést követően a 2013-as pénzügyi év SPS-keretéből néhány előlegkifizetést teljesítsen. Az egységes területalapú kifizetési rendszer (SAPS; 05 03 01 02) előirányzatainak 20 millió EUR-s emelése, figyelembe véve egy tagállam a SAPS hatálya alá tartozó mezőgazdasági területeinek módosítását a 2012-ből származó előzetes végrehajtási adatokat, valamint egy 7 millió EUR-s átcsoportosítást a 68. cikk szerinti, termeléshez nem kötődő egyedi támogatásokból (05 03 01 05) a SAPS-be. Ezenfelül az SPS címzett bevételeinek összege 100,2 millió EUR-val emelkedik. || --- Előirányzatok || 38 168,0 || 38 076,0 || -92,0 || --- Igények || 39 100,8 || 39 109,0 || -8,2 05 03 02 || Egyéb közvetlen támogatások || 2 857,9 || 2 854,9 || -3,0 || Változások az igényekre vonatkozó feltételezések módosulása miatt: – 1 millió EUR-s csökkentés a 05 03 02 13. költségvetési jogcímen (Juh- és kecskehúsra vonatkozó támogatás). – 1 millió EUR-s csökkentés a POSEI-tételen (05 03 02 50) a POSEIDOM-hoz kapcsolódóan, valamint az égei-tengeri szigetekre vonatkozó tétel (05 03 02 52) előirányzatainak 1 millió EUR-s emelése. – Az Egyedi támogatás (68. cikk) – Termeléshez kötődő közvetlen támogatások (05 03 02 44) előirányzatainak 2 millió EUR-s emelése ahhoz kapcsolódóan, hogy Olaszország egy földrengést követően 2012-ben előlegkifizetéseket hajthat végre a közvetlen kifizetések 2013-as keretéből. Mezőgazdasági kiadások pénzügyi ellenőrzése 05 07 01 || Mezőgazdasági kiadások ellenőrzése || -49,2 || 59,1 || +108,3 || A 05 07 01 07. költségvetési tétel előirányzatainak emelése a Bíróság által Spanyolország javára hozott ítélet (C-24/11P) pénzügyi hatásainak figyelembevétele érdekében. 05 07 02 || Jogviták rendezése || 2,2 || p.m. || -2,2 || 2,2 millió EUR-s csökkentés, mert a Bíróság által Olaszország javára hozott ítélethez (T-135/2007) kapcsolódó kifizetést a 05 02 15 07. költségvetési tételről teljesítik majd. 2.3. Nemzetközi halászati megállapodások Az intézményközi megállapodás II. mellékletének B. pontjában előirányzottak szerint a Bizottság megvizsgálta a halászati megállapodásokat érintő, legfrissebb rendelkezésre álló információkat. Az EU nemrégiben kétoldalú megállapodásokat kötött Grönlanddal[12], Madagaszkárral és Kiribatival[13], amelyek a korábbiakhoz képest magasabb pénzügyi hozzájárulásokat eredményeznek. A jelenlegi helyzet figyelembevétele érdekében a Bizottság javasolja, hogy a 11 03 01. költségvetési jogcím (Nemzetközi halászati megállapodások) kötelezettségvállalási és kifizetési előirányzatait 18,5 millió EUR-val emeljék meg. A Bizottság javasolja továbbá, hogy a 40 02 41. tartaléktétel előirányzatait ennek megfelelően, vagyis a kötelezettségvállalási és kifizetési előirányzatokat egyaránt 13,8 millió EUR-val csökkentsék, amely csökkentés a fent említett megállapodások megkötését, a fennálló kötelezettségvállalások és a kvóta feletti fogásmennyiség becsléseinek legfrissebb elemzését, valamint a tárgyalás vagy elemzés alatt álló halászati megállapodásokra vonatkozó aktualizált információkat tükrözi. 2.4. A nómenklatúra változása és költségvetési megjegyzések A következő alcímek, jogcímcsoportok és jogcímek esetében a Bizottság aktualizálta a költségvetési megjegyzéseket (a magyarázatok zárójelben szerepelnek): 05 02. alcím – A mezőgazdasági piacokon történő intervenciók (a címzett bevételek számadatai) 05 03. alcím – Közvetlen támogatások (a címzett bevételek számadatai) 11 03 01. jogcímcsoport – Nemzetközi halászati megállapodások (változás a költségvetési megjegyzésekben: táblázat) 6 7 0 1. jogcím — Az Európai Mezőgazdasági Garanciaalap záróelszámolása – Címzett bevétel (a címzett bevételek számadatai) 6 7 0 2. jogcím — Az Európai Mezőgazdasági Garanciaalappal kapcsolatos szabálytalanságok – Címzett bevétel (a címzett bevételek számadatai) 6 7 0 3. jogcím — Tejtermelők által fizetendő megemelt lefölözés – Címzett bevétel (a címzett bevételek számadatai) 6 8 0 1. jogcím — Ideiglenes szerkezetátalakítási összegek – Címzett bevétel (a címzett bevételek számadatai) 3. Összefoglaló táblázat a pénzügyi keret fejezetei szerinti bontásban Pénzügyi keret Fejezet/alfejezet || 2013. évi pénzügyi keret || 2013. évi költségvetési tervezet || 1/2013. sz. módosító indítvány || 2013. évi költségvetési tervezet + 1/2013. sz. módosító indítvány Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat 1. FENNTARTHATÓ NÖVEKEDÉS || || || || || || || || 1a. Versenyképesség a növekedésért és a foglalkoztatásért || 15 623 000 000 || || 16 032 047 846 || 13 522 811 245 || || || 16 032 047 846 || 13 522 811 245 1b. Kohézió a növekedésért és foglalkoztatásért || 54 524 000 000 || || 54 498 949 037 || 48 975 034 163 || || || 54 498 949 037 || 48 975 034 163 Összesen || 70 147 000 000 || || 70 530 996 883 || 62 527 845 408 || || || 70 530 996 883 || 62 527 845 408 Mozgástér1 || || || 116 003 117 || || || || 116 003 117 || 2. A TERMÉSZETI ERŐFORRÁSOK MEGŐRZÉSE ÉS KEZELÉSE || || || || || || || || Ebből: a piachoz kapcsolódó kiadások és közvetlen kifizetések || 48 574 000 000 || || 44 130 348 610 || 44 112 931 204 || -29 800 000 || -29 800 000 || 44 100 548 610 || 44 083 131 204 Összesen || 61 289 000 000 || || 60 307 511 416 || 57 964 879 132 || -25 070 000 || -25 070 000 || 60 282 441 416 || 57 939 809 132 Mozgástér2 || || || 981 488 584 || || || || 1 006 558 584 || 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE || || || || || || || || 3a. Szabadság, biztonság és a jog érvényesülése || 1 661 000 000 || || 1 392 227 200 || 928 328 376 || || || 1 392 227 200 || 928 328 376 3b. Uniós polgárság3 || 715 000 000 || || 689 414 000 || 646 271 750 || || || 689 414 000 || 646 271 750 Összesen || 2 376 000 000 || || 2 081 641 200 || 1 574 600 126 || || || 2 081 641 200 || 1 574 600 126 Mozgástér || || || 294 258 800 || || || || 294 258 800 || 4. AZ EURÓPAI UNIÓ MINT GLOBÁLIS SZEREPLŐ4 || 9 595 000 000 || || 9 467 168 711 || 7 311 588 051 || || || 9 467 168 711 || 7 311 588 051 Mozgástér || || || 391 946 289 || || || || 391 946 289 || 5. IGAZGATÁS5 || 9 095 000 000 || || 8 544 418 496 || 8 545 518 496 || || || 8 544 418 496 || 8 545 518 496 Mozgástér || || || 636 581 504 || || || || 636 581 504 || ÖSSZESEN || 152 502 000 000 || 143 911 000 000 || 150 931 736 706 || 137 924 431 213 || -25 070 000 || -25 070 000 || 150 906 666 706 || 137 899 361 213 Mozgástér || || || 2 420 378 294 || 6 182 568 787 || || || 2 445 448 294 || 6 207 638 787 1 Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGAA) (500 millió EUR). 2 A modulációból a vidékfejlesztéshez, valamint a gyapotból és a borból a gyapot- és bortermelő régiókban történő szerkezetátalakítást szolgáló átcsoportosításokat (3 635,0 millió EUR) követően. 3 Az Európai Unió Szolidaritási Alapjából származó összeg a költségvetésben a megfelelő fejezetek felső korlátját túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően. 4 A 4. fejezetben a 2013-ben fennmaradó mozgástér kiszámítása során nem vették figyelembe a sürgősségisegély-tartalékot (264,1 millió EUR). 5 Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 86 millió EUR-s hozzájárulás erejéig. [1] HL L 248., 2002.9.16., 1. o. [2] COM(2012) 300. [3] Az 1290/2005/EK tanácsi rendelet 19. cikke. [4] Az Európai Mezőgazdasági Garanciaalaphoz (EMGA) tartozó kiadások, beleértve a 11. Tengerügyek és halászat címhez tartozó 27,2 millió EUR összegű kötelezettségvállalási és kifizetési előirányzatokat, valamint a 17. Egészségügy és fogyasztóvédelem címhez tartozó 274,7 millió EUR összegű kötelezettségvállalási előirányzatokat és 251,7 millió EUR-s kifizetési előirányzatokat. [5] 11 03. alcím (a technikai segítségnyújtás nélkül). [6] A Bizottság 111/2012/EU végrehajtási rendelete (2012. február 9.) az olívaolaj magántárolási támogatására vonatkozó pályázati eljárás megnyitásáról. [7] A Bizottság 430/2012/EU végrehajtási rendelete (2012. május 22.) az olívaolaj magántárolási támogatására vonatkozó pályázati eljárás megnyitásáról. [8] A Bizottság 701/2012/EU végrehajtási rendelete (2012. július 30.) az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló 543/2011/EU végrehajtási rendelet módosításáról. [9] A Bizottság 660/2012/EU végrehajtási rendelete (2012. július 19.) az olaszországi baromfiágazatra vonatkozó egyes piactámogatási intézkedésekről. [10] A Bizottság C(2012) 5762 végrehajtási határozata (2012. augusztus 17.) egy földrengést követően Olaszország néhány térségében a mezőgazdasági termelők javára az egységes támogatási rendszerből teljesített, 2012-re vonatkozó előlegkifizetések engedélyezéséről. [11] A közvetlen kifizetéseknek a 73/2009/EK rendelet mellékleteiben előirányzott pénzügyi kereteit az n. naptári évre rögzítik, a költségvetési hatásokat pedig szokásosan az n+1. évre irányozzák elő. Így a 2012-es naptári év pénzügyi keretét szokásos feltételek mellett a 2013-as pénzügyi évben fizetnék ki. [12] A megállapodás előzetes (2013. január 1-jétől való) alkalmazásáról szóló tanácsi határozatot 2012. július 16-án fogadták el (a HL-ben még nem hirdették ki). [13] A Bizottság becslése szerint az e két megállapodás ideiglenes alkalmazásáról szóló tanácsi határozat 2013. január 1-jén lép hatályba.